CELEX: 32012R0106
Language: sl
Date: 2012-02-07 00:00:00
Title: Izvedbena uredba Komisije (EU) št. 106/2012 z dne 7. februarja 2012 o uvrstitvi določenega blaga v kombinirano nomenklaturo

9.2.2012   
            
            
               SL
            
            
               Uradni list Evropske unije
            
            
               L 36/23
            
         IZVEDBENA UREDBA KOMISIJE (EU) št. 106/2012
   z dne 7. februarja 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti še tri mesece sklicuje na zavezujoče tarifne informacije, ki so jih izdali carinski organi držav članic v zvezi z uvrstitvijo blaga v kombinirano nomenklaturo, vendar niso v skladu s to uredbo (2).
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 7. februarja 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Naprava v obliki kovinskega diska s premerom približno 8 cm in debelino 2 cm (tako imenovani „naklonski mehanizem“).
                  Naprava ima neravno površino z osrednjo osno vrtino, sestavljena pa je iz naslednjih delov:
                  
                              —
                           
                           
                              vodilna plošča,
                           
                        
                              —
                           
                           
                              spiralna vzmet,
                           
                        
                              —
                           
                           
                              zgibna zareza,
                           
                        
                              —
                           
                           
                              drsna zareza,
                           
                        
                              —
                           
                           
                              dva drsna zatika,
                           
                        
                              —
                           
                           
                              zaskočka,
                           
                        
                              —
                           
                           
                              okrogla plošča.
                           
                        Naprava je sestavni del mehanizmov za nastavitev naklona sedežev v motornih vozilih.
                  Uporablja se za nastavitev kota sedežnega naslanjala glede na potrebe voznika ali potnikov ter prispeva k stabilnosti sedeža.
                  
                      (1) Glej sliko
               
               
                  9401 90 80
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 9401, 9401 90 in 9401 90 80.
                  Zaradi svojih značilnosti, tj. svoje precizne mehanske konstrukcije z več različnimi sestavnimi deli, je naprava posebej zasnovana kot bistveni del mehanizma za nastavitev naklona sedeža v motornem vozilu. Zato je izključena uvrstitev med kovinsko okovje, pribor in podobne izdelke iz tarifne številke 8302 (glej tudi HS pojasnjevalne opombe k tarifni številki 8302, prvi odstavek).
                  Zato se šteje, da je naprava del mehanizma za nastavitev naklona sedeža v motornem vozilu.
                  Naprava se zato uvrsti pod oznako KN 9401 90 80 kot drugi deli sedežev, ki se uporabljajo v motornih vozilih.
               
            
         
      
         (1)  Slika je zgolj informativna.